স্যাম ক্ল্যাফলিন
স্যামুয়েল জর্জ ক্ল্যাফলিন (ইংরেজি: Samuel George Claflin; জন্ম: ২৭ জুন ১৯৮৬) একজন ইংরেজ অভিনেতা। ২০০৯ সালে লন্ডন একাডেমি অব মিউজিক অ্যান্ড ড্রামাটিক আর্ট থেকে স্নাতক সম্পন্নের পর তিনি টেলিভিশনে অভিনয় শুরু করেন এবং পাইরেটস অব দ্য ক্যারিবিয়ান: অন স্ট্রেঞ্জার টাইডস (২০১১) চলচ্চিত্রে ফিলিপ সুইফট চরিত্রে অভিনয়ের মধ্য দিয়ে চলচ্চিত্রে আগমন করেন। ক্ল্যাফলিন দ্য হাঙ্গার গেমস চলচ্চিত্র ধারাবাহিকে (২০১৩-২০১৫) ফিনিক ওডেয়ার চরিত্রে এবং প্রণয়ধর্মী হাস্যরসাত্মক মি বিফোর ইউ (২০১৬) চলচ্চিত্রে শ্রেষ্ঠাংশে অভিনয় করে অধিক খ্যাতি অর্জন করেন। এরপর তিনি অ্যাড্রিফট (২০১৮) ও দ্য নাইটিঙ্গেল (২০১৮) চলচ্চিত্রে এবং পিকি ব্লাইন্ডার্স (২০১৯-২০২২) টিভি ধারাবাহিকে অসওয়াল্ড মসলি ও এনোলা হোমস (২০২০) চলচ্চিত্রে মাইক্রফট হোমস চরিত্রে অভিনয় করেন।